פנחס וזה

פנחס (פיניק) וזה (13 ביוני 1914 - 8 באוקטובר 1967) היה מפקד יחידת ה"רכש" של "ההגנה" בימי טרום המדינה ובזמן מלחמת העצמאות. מוותיקי קיבוץ רוחמה וחבר בו עד סוף ימיו.

ביוגרפיה
נולד בקובל שבפולין לאברהם וזה ולמאשה לבית הרליך. חניך הגימנסיה העברית "תרבות" וחבר ב"השומר הצעיר" בקובל. בשנת 1935 עלה לארץ ישראל והתיישב בקיבוץ רוחמה, שם נישא להינדה. 

היה חבר בנוטרים. חבר ה"מטכ"ל" שלפני קום המדינה 1947–1948. מפעולות יחידת ה"רכש" - הטנקים והתותחים הראשונים לצבא שבדרך, טיפול בכלי הנשק מהאונייה "אלטלנה", ו"רכישת" כלי נשק ותחמושת שיועדו ללוחמים. "רכש" זה, שהגיע בתחבולות ודרכים לא דרכים תוך סיכון מתמיד, היווה את בסיס החימוש של צה"ל בראשיתו.

נפטר בשנת 1967 בקיבוץ רוחמה, ונקבר בבית העלמין שבקיבוץ. היה אב לשלושה.

מתוך דברים שכתב עליו ישראל גלילי לאחר מותו:

"פיניק הי מאלה שבזכותם אנו יכולים לומר שכל שנחלנו פה וכבשנו ונצחנו לא בא בגלל נס, אלא בגלל שכאלה, בגלל הצירוף הנפלא הזה של רצינות מוסרית, מוצקות של פלדה ורוך של רעות אנושית"

ספרו
המשימה - רכש, הוצאת מערכות, 1966.

קישורים חיצוניים
 .
 משפחת וזה, באתר ארגון יוצאי קובל.
 יהודה אבן-צור, מטעני נשק מוסווים באניות סוחר, באתר הפלוגה הימית של הפלמ"ח 

לוחמי ההגנה
רוחמה: אישים
ישראלים ילידי פולין
אנשי העלייה החמישית
נוטרים
בוגרי השומר הצעיר
ישראלים שנולדו ב-1914
ישראלים שנפטרו ב-1967
אישים הקבורים בקיבוצים